موسیٰ

[تصغیر|پیغمبر موسیٰ کی ایک [روسی راسخ الاعتقاد کلیسا|روسی راسخ الاعتقاد شبیہ]]

**موسٰی**  ابراہیمی مذاہب کے ایک پیغمبر تھے۔ عبرانی بائبل کے مطابق، موسیٰ ایک مصری شہزادے تھے جو بعد میں مذہبی رہنما اور شارع رہنما بن گئے۔ جنھوں نے توریت تالیف کی تھی یا جن کو جنت سے توریت کا حصول ہوا۔ ان کو *موشی ریبنو* (، *لغوی معنی*: "موسیٰ ہمارے استاد") بھی کہا جاتا ہے، یہودیت میں ان کو سب سے اہم پیغمبر تصور کیا جاتا ہے۔ اس کے علاوه ان کو مسیحیت، اسلام اور بہائیت کے ساتھ ساتھ دوسرے ابراہیمی مذاہب میں بھی اہم پیغمبر سمجھا جاتا ہے۔

کتاب خروج کے مطابق، موسیٰ ایک ایسے وقت میں پیدا ہوا تھے جب ان کی قوم بنی اسرائیل کو ایک اقلیتی غلام بنا کر رکھا تھا،جن کی تعداد میں اضافہ ہو رہا تھا اور فرعون فکر مند تھا کہ وہ لوگ مصر کے دشمنوں کے ساتھ اتحاد نہ کر لیں۔

جب فرعون نے حکم دیا کہ تمام نوزائیدہ عبرانی لڑکوں کو ہلاک کیا جائے تاکہ بنی اسرائیل کی آبادی کم ہو سکے۔ تو عبرانی موسیٰ کی ماں یوکابد نے خفیہ طور پر انھیں چھپا دیا۔ جس لقیط (لاوارث بچہ) کو فرعون کی بیٹی (مدراش میں جس کی نشان دہی ملکہ بتیاہ کے نام سے ہوئی) نے اپنا لیا تھا جو اس کو دریائے نیل سے ملا تھا اور وہ مصری شاہی خاندان کے ساتھ پلے بڑھے۔ موسیٰ کے ہاتھوں ایک غلام کے مالک کے قتل ہو گیا جس کی وجہ سے موسیٰ بحیرہ احمر کے پار مدیان چلے گئے تھے (کیونکہ یہ مالک ایک عبرانی شخص کو مار رہا تھا)، مدیان میں ان کو رب کے فرشتے کا سامنا کرنا پڑا تھا۔ جس نے حورب پہاڑ میں جلتی ہوئی جھاڑی پر موسیٰ سے بات کی (جس کو انھوں نے خدا کا پہاڑ کہا)۔

خدا نے موسیٰ کو دوبارہ مصر بھیجا تاکہ وہ بنی اسرائیلیوں کو غلامی سے نجات دلا سکیں اور ان کی آزادی کا مطالبہ کریں۔ مگر موسیٰ نے کہا کہ وہ صاف صاف بول نہیں سکتے اور رُک رُک کے بولتے ہیں اور نہ اچھے الفاظ ادا کر سکتا ہیں۔ پھر خدا نے ہارون موسیٰ کے بھائی کو اس کی جگہ بات کرنے کو کہا۔مصری آفتوں کے بعد، موسیٰ نے بنی اسرائیلیوں کے مصر سے خروج اور بحیرہ احمر عبور کرنے میں قیادت کی۔ اس کے بعد وہ لوگ جبل موسیٰ میں آباد ہوئے۔ جہاں موسیٰ کو دس احکام موصول ہوئے۔ 40 سال صحرا میں بھٹکنے کے بعد جبل نیبو میں میدان تیہ پر موسیٰ انتقال کر گئے۔
ربیائی یہودیت کے مطابق موسیٰ 1391-1271 قبل مسیح تک زندہ رہے۔ جیروم کے مطابق 1592 قبل مسیح، اور جیمس یوشر کے مطابق 1571 قبل مسیح ان کا پیدائش کا سال تھا۔

## نام
موسیٰ کی پیدائش کا بائبلی نقطہ نظر اور لوک اشتیاق (غلط العام) اس کے نام کا ظاہری مطلب کی وضاحت کرتاہے۔ یہ نام فرعون کے بیٹی نے رکھا تھا:
:”فرعون کی بیٹی نے اس کا نام موسیٰ (موشی) رکھا کیوں کہ اُس نے اُس کو پانی سے حاصل کیا تھا۔“

## بائبل کی حکایات
[تصغیر|240px|''[:en:Finding of Moses|موسیٰ کا ملنا*(تفصیل)، 1638ء،[[:en:Nicolas Poussin|نکولس پوسن]] کی مصوری]]
=== اسرائیل کے پیغمبر اور نجات دہندہ ===
[[فائل:SyriacBibleParisFolio8rrMosesBeforePharaoh.jpg|تصغیر|250px|موسیٰ فرعون کے سامنے، [[:en:Syriac Bible of Paris|پیرس کی سریانی بائبل]] کی مُختَصَر تَصویر۔]]
[[فائل:Bacchiacca - Moses Striking the Rock.jpg|تصغیر|250px|”موسیٰ نے اپنی چھڑی اٹھا ئی اور چٹان پر دو مرتبہ چھڑی سے مارا۔ چٹان سے پانی سے بہنے لگا۔ تمام لوگوں اور جانوروں نے پانی پیا۔“–*'گنتی 20:11**، [[:en:Francesco Bacchiacca|فرانسسکو بیشیاکا]] کی مصوری۔]]
[[فائل:VictoryOLord.JPG|تصغیر|250px|”کچھ وقت کے بعد موسیٰ کے بازو تھک (چڑھ) گئے۔ اس لیے انھوں نے ایک بڑی چٹان موسیٰ کے نیچے بیٹھنے کے لیے رکھی اور ہارون اور حور نے موسیٰ کے بازوؤں کو ہوا میں پکڑے رکھا۔ ہارون موسیٰ کے ایک طرف تھے اور حور دوسری طرف۔ وہ اس کے ہاتھوں کو اسی طرح اوپر اس وقت تک پکڑے رہے جب تک سورج نہیں غروب ہوا۔“–**خروج 17:12**، [[:en:John Everett Millais|جان اورت میلی]] کی مصوری۔]]
[[یعقُوب]] اور [[یوسف]] کے دور میں [[بنی اسرائیل]]ی [[:en:Land of Goshen|سرزمین جاسان]] (جشن کا علاقہ) میں آباد تھے۔ اس وقت موسیٰ کی [[عمران (والد موسیٰ)|عمرام]] بن [[قہات]] [[لاوی]] کے گھر میں پیدائش ہوئی۔ جو یعقوب کے گھرانے کے ساتھ [[قدیم مصر|مصر]] میں داخل ہوئے تھے۔ ان کی ماں [[یوکابد]] تھیں، جو قہات کی رشتہ دار تھیں۔ موسیٰ کی ایک بڑی بہن تھی جس کا نام [[مریم (ہمشیرہ موسیٰ)|مریم]] تھا۔ جو ان سے عمر میں سات سال بڑی تھی۔ ان کے بھائی کا نام ہارون تھا۔ جو ان سے تین سال بڑے تھے۔[[:en:Manetho|منیتون]] کے مطابق موسیٰ کی جائے پیدائش قدیم شہر [[عين شمس]] تھا۔
بڑھتی ہوئی بنی اسرائیلی نسل کو دیکھ کر [[فرعون]] نے اپنے تمام لوگوں کو یہ حکم دیا : ”جب کبھی لڑ کا پیدا ہو تب تم اسے دریائے نیل میں پھینک دو لیکن تمام لڑ کیوں کو زندہ رہنے دو۔“ مگر موسیٰ کی ماں نے ان کو صندوق میں رکھ دیا۔ اور اس صندوق کو [[:en:bulrush|ناگر موتھا]] (ایک قسم کی لمبی گھاس) میں دریا کنارے چھپا دیا۔ جس کو فرعون کی بیٹی نے ڈھونڈ لیا اور اس بچے کو اپنا لیا۔ ایک دن جب موسیٰ بالغ ہو گیا تو اس نے ایک مصری کا قتل کر دیا کیونکہ وہ ایک عبرانی غلام کی پٹائی کر رہا تھا۔ موسیٰ فرعون کی [[سزائے موت|موت کی سزا]] سے بچنے کے لیے [[مدین|مدیان]] فرار ہو گیا۔

مدیان میں [[:en:Mount Horeb|پہاڑِ حورب]] پر [[خدا (خالق)|خدا وند]] نے موسیٰ پر وحی فرمائی اور موسیٰ کو اپنا نام [[یہواہ]] بتایا۔ اور اس کو مصر واپس جانے کا حکم دیا اور ان کے [[:en:Jews as the chosen people|منتخب لوگوں]] (اسرائیل) کو غلامی سے چھڑا کر [[میدان تیہ]] ([[کنعان]]) لانے کا کہا۔
موسیٰ واپس مصر چلا گیا تاکہ خدا وند کے حکم کی تکمیل کرسکے۔ لیکن فرعون کے خدا کے انکار کی وجہ سے خدا نے مصر پر [[:en:plagues of Egypt|دس آفتیں]] بھجیں۔ جس کے آگے فرعون کو گھٹنے ٹیکنے پڑے اور اس کا دل نرم ہو گیا۔ موسیٰ بنی اسرائیلیوں کو مصر کی سرحد پر لے گئے تاکہ بحیرہ احمر کو عبور کر سکیں۔ لیکن وہاں خدا نے فرعون کا ایک بار پھر دل سخت کر دیا۔ تاکہ خدا فرعون اور اس کی فوج کو تباہ کرسکے۔ پھر خدا نے اس کو اور اس کی فوج کو تباہ کر دیا اور خدا نے بنی اسرائیل کے ساتھ اپنی طاقت ظاہر کری۔

موسیٰ مصر سے [[بنی اسرائیل]]یوں [[جبل موسیٰ]] کو لے گیا۔ جہاں خدا کی طرف سے موسیٰ کو [[دس احکام]] موصول ہوئے۔ جو پتھر کی دو ٹیبلٹس پر کنندہ تھے۔
تاہم موسیٰ جب ایک لمبے عرصے تک پہاڑ سے واپس نہیں آئے تو کچھ لوگ سمجھے کے وہ فوت ہو گئے، اس لیے ان لوگوں نے ایک [[سنہری بچھڑا]] کی مورتی تیار کی اور [[:en:Sacred bull|اس کی پوجا]]، اس طرح انھوں نے موسیٰ اور خدا کی نافرمانی کری جس کی وجہ سے موسیٰ اور خدا غصے میں آ گئے موسیٰ غصے پر قابو نہ رکھ پائے انھوں نے لوحوں (ٹیبلٹ) کو توڑ دیا۔ اور بعد میں ان لوگوں کے خاتمہ کا حکم دیا جنھوں نے سنہری مورتی کی پوجا کری تھی۔ انھوں نے خدا کے دس احکامات کو دوبارہ ایک نئے لوحوں پر تحریر کیا۔

بعد میں [[کوہ سیناء]] پر، موسیٰ اور بزرگوں نے ایک عہد لیا۔ کہ اسرائیل یہواہ کی عوام ہوگی،یہواہ کی اطاعت اور یہواہ ان کے خدا ہوں گے۔ موسیٰ نے خدا کے قوانین کو اسرائیل تک پہنچایا۔ اور اپنے بھائی ہارون کے بیٹوں کو [[کوہن|کہانت]] کے منسب پر فائز کیا۔

سیناء میں ان کے آخری عمل میں خدا نے موسیٰ [[:en:Tabernacle|مقدس خیمہ]] کے لیے ہدایات دیں ایک ایسی زیارت گاہ جن سے وہ اسرائیل سے [[میدان تیہ]] سفر کرسکیں۔

موسیٰ نے خدا کے حکم کے موافق بارہ جاسوسوں کو روانہ کیا تھا تاکہ ملک [[کنعان]] کا حال دریافت کریں اور اُن بارہ افراد (جاسوسوں) سے موسیٰ نے کہا کہ” تم ادھر(کنعان) جنوب کی طرف جاکر پہاڑوں میں چلے جانا۔ اور دیکھنا کہ وہ ملک کیسا ہے اور جو لوگ وہاں بسے ہوئے ہیں وہ کیسے ہیں۔ زورآور ہیں یا کمزور اور تھوڑے سی مقدار میں ہیں یا بہت۔ اور جس ملک میں وہ آباد ہیں وہ کیسا ہے۔ اچھا ہے یا برا؟ اور جن [[شہروں]] میں وہ رہتے ہیں وہ کَیسے ہیں؟۔ آیا وہ خیموں میں رہتے ہیں یا قلعوں میں۔ اور وہاں کی زمین کیسی ہے [[زرخیز]] ہے یا بنجر اور اس میں دریافت ہیں یا نہیں۔ تمھاری ہمت بندھی رہے اور تم اُس ملک کا کچھ پھل لیتے آنا“ کیونکہ یہ موسم انگور کی پہلی [[فصل]] کا تھا تو انھیں موسیٰ نے حکم دیا تھا کہ انگور کا ایک گُھچا وہاں سے توڑ کر لانا۔ اور یہ بارہ لوگ چالیس دن کے بعد اُس ملک کا حال دریافت کرکے لوٹے جو ملک انھوں نے دریافت کیا تھا وہ [[صحرائے نقب|نقب]] یا اس کے آس پاس کا علاقہ تھا اور نے انھوں نے موسیٰ کو جواب دیا کہ ”وہاں کے لوگ بہت زورآور ہیں خُداوند کی تمام نعمتیں وہاں موجود ہیں“۔ موسیٰ نے کہا ”ہم ان پر ایک دم حملہ کریں گے“ انھوں نے گھبراتے ہوئے جواب دیا ”ہم ان سے جنگ کرنے کی طاقت نہیں رکھتے کیونکہ جو لوگ وہاں بسے ہوئے ہیں وہ زورآور ہیں اور ان کے شہر بڑے بڑے اور فصیلدار ہیں۔ اور ہم ایک ایسے ملک سے گذرے جو اپنے باشندوں کو کھا جاتا ہے۔ اور ہم نے بنی عناق کو بھی وہاں دیکھا جو جبار ہیں اور جباروں کی نسل سے ہیں اور ہم تو اپنی ہی نگاہ میں ایسے تھے جیسے ٹڈے ہوتے ہیں اور ایسے ہی ان کی نگاہ میں تھے۔“لیکن تمام جاسوس افراد چیخنے لگے کہ ”ہم ان سے جنگ نہیں کرسکتے۔ ہائے کاش مصر میں ہی موت آجائے! یا کاش اِس بیابان ہی میں مرتے! “۔ تب مُوسٰی اور ہارون بنی اسرائیل کی ساری جماعت (جاسوس) کے سامنے اوندھے منہ ہو گئے اور **یشوع ابن نون** اور **کالب ابن یفنہ** جو اُس ملک کا حال دریافت کرنے والوں میں سے تھے اپنے اپنے کپڑے پھاڑ کر۔ بنی اسرائیل کی ساری جماعت سے کہنے لگے کہ ”وہ ملک جس کا حال دریافت کرنے کو ہم اُس میں سے گُذرے نہایت اچھا ملک ہے۔ اگر خدا ہم سے راضی رہے تو وہ ہم اُس مُلک میں پہنچائے گا اور وہی مُلک جس میں [[دودھ]] اور [[شہد]] بہتا ہے ہم کو دے گا۔ فقط اتنا ہو کہ تم خداوند سے بغاوت نہ کرو اور نہ اس ملک کے لوگوں سے ڈرو۔ وہ تو ہماری خوراک ہیں۔ ان کی پناہ اُن کے سر پر سے جاتی رہی ہے اور ہمارے ساتھ خُداوند ہے۔ سو ان کا خوف نہ کرو“

جب چودہ سال گذر گئے تو موسیٰ بنی اسرائیلیوں کو [[بحیرہ مردار]] کے مشرق کے ارد گرد کے علاقے [[ادوم]] اور [[موآب]] لے گئے۔ جہاں وہ لوگ [[بت پرستی]] کے فتنہ سے بچ گئے۔ جہاں خدا نے ان کو
ایک پیغمبر کے ذریعے [[بلعم بن باعوراء|بلعم]] برکت بخشی۔ [[کتاب گنتی]] 27:13 کے مطابق موسیٰ کو خدا نے دوبار کہا تھا کہ [[میدان تیہ]] پہنچنے سے پہلے اس کا موت واقع ہو جائے گی۔

[[دریائے اردن]] کے کنارے موسیٰ نے [[بنی اسرائیل کے قبائل]] کو جمع کیا۔ جہاں انھوں نے اگلا نبی [[یشوع]] کو مقرر کیا۔ موسیٰ موآب کی نچلی زمین سے [[جبل نیبو]] ڑ پر گئے جو یریحو کے پار پسگہ کی چوٹی پر تھا۔ خداوند نے اسے جِلعاد سے دان تک کی ساری زمین دکھلائی۔ خداوند نے اسے سارا نفتالی جو افرا ئیم اور منّسی کا تھا دکھایا۔ اس نے بحر قلزم تک یہوداہ کی سرزمین دکھا ئی۔ خداوند نے موسیٰ کو کھجور کے درختوں کے شہر ضغرسے یریحو تک پھیلی وادی اور نیگیو دکھا یا۔ خداوند نے موسیٰ سے کہا، ”یہ وہ ملک ہے جس کا میں نے ابراہیم، اسحاق اور یعقوب سے وعدہ کیا تھا، ’میں اس ملک کو تمہا ری نسلوں کو دوں گا۔ میں نے تمھیں اس ملک کو دکھا یا لیکن تم وہاں جا نہیں سکتے۔“ پھر موسیٰ موآب پر موسیٰ انتقال کر گئے۔ [[عہد نامہ جدید]] کی کتاب یہوداہ 1:9 کے مطابق موسیٰ کی موت کے بعد [[میکائیل]] اور [[شیطان]] نے موسیٰ کی لاش پر بحث کری تھی موسیٰ کی لاش کو کون رکھے گا۔

[[فائل:The Brazen Serpent.jpg|تصغیر|250px|خداوند نے موسیٰ سے کہا ، ”ایک کانسہ کا سانپ بناؤ اور اسے ایک اونچے ڈنڈے پر رکھو۔ اگر کسی آدمی کو سانپ کا ٹے تواس آدمی کو ڈنڈے کے اوپر کانسہ کے سانپ کو دیکھنا چا ہئے۔ تب وہ آدمی نہیں مرے گا۔“ اس لیے موسیٰ نے خداوند کی مرضی مانی اور ایک کانسہ کا سانپ بنایا اور اسے ایک ڈنڈے پر رکھا۔ پھر جب کسی آدمی کو سانپ کاٹتا تھا تو وہ ڈنڈے کے اوپر کے سانپ کو دیکھتا تھا اور زندہ رہتا تھا۔**–کتاب گنتی 9-21:8**. [[:en:Benjamin West|بنجامین ویسٹ]] کی مصوری۔]]

=== اسرائیل کے شارع ===
[[فائل:Rembrandt - Moses Smashing the Tablets of the Law - WGA19132.jpg|تصغیر|جب موسیٰ چھاؤنی کے قریب آیا تو انھوں نے سو نے کے بچھڑے اور گاتے ہوئے لوگوں کو دیکھا۔ موسیٰ بہت غصّے میں آ گئے اور اُس نے اُن خاص پتھروں([[الواح]]) کو زمین پر پھینک دیا۔ پہاڑ کی ترائی میں پتھر کے تختوں کے کئی ٹکڑے ہو گئے۔ **– خروج 32:19**۔ [[ریمبراں]] کی مصوری۔]]
موسیٰ کا "اسرائیل کے شارع" کے طور پر آج [[یہودی]]وں میں احترام کیا جاتا ہے، کیونکہ انھوں نے کئی خدا کے احکامات عام بندوں تک پہنچائے۔([https://www.biblegateway.com/passage/?search=Exodus+20:19–23:33&version=ERV-UR خروج 20:19–23:33]) اسی کے ساتھ ساتھ انھوں نے خدا کے [[دس احکام]] بتائے۔ پوری [[کتاب احبار]] موسیٰ کی دوسی شریعت پر مشتمل ہے۔ موسیٰ کو روایتی طور پر [[کتاب پیدائش]] اور [[:en:Mosaic authorship|چار کتابوں کا مصنف]] سمجھا جاتا ہے یہ سب ایک ساتھ [[تورات]] پر مشتمل ہیں۔ جو [[عبرانی بائبل]] کا پہلا اور سب سے زیادہ قابل احترام حصہ ہے۔

== تاریخ ==
علما کرام نے اتفاق رائے کی ہے کہ موسیٰ تاریخی ہی نہیں بلکہ ایک افسانوی شخصیت بهی تھے۔ تاریخ اس بات کی گواہ ہے کہ بنی اسرائیل کی سرزمین انبیا کرام کا مسکن رہی ہے۔ تقریباً تمام پیغمبروں کو نبوت وہیں ملی۔ موسیٰ کے زمانے میں خدا وند کا سرزمین اسرائیل پر خاص کرم ہوا کرتا تھا مگر جب ان کی قوم نے غداری و سرکشی کی تو ان پر بدترین عذاب مسلط کردیے گئے اور وفاداری کی صورت میں ان پر انعام و اکرام کے دروازے کھول دیے گئے۔ تاریخ میں ہے کہ موسیٰ نے نہ صرف بنی اسرائیلیوں کو فرعون سے نجات دلائی، بلکہ صحرا میں ان کے کھانے پینے اور ان پر سائے کے لیے غیر معمولی انتظامات بھی کیے۔ تاہم جب موسیٰ [[جبل موسیٰ|کوہِ سیناء]] پر گئے اور ان کی غیر حاضری میں بنی اسرائیل [[سونے کا بچھڑا|سنہری بچھڑے]] کو خدا بنا بیٹھے تو انھیں اس جرم پر شدید عذاب دیا گیا ان تمام مجرموں کو ان کے ہم قبیلہ اور خاندان کے لوگوں نے قتل کیا۔ اسی طرح جب بنی اسرائیل نے جہاد پر جانے کے موسیٰ کے حکم کے معاملے میں بزدلی دکھائی تو فلسطین کی زمین چالیس سال کے لیے ان پر حرام کر کے صحرا میں بھٹکنے کے لیے چھوڑدیا گیا۔ بائبل کے بیان کے مطابق موسیٰ کے جانشین [[یوشع بن نون]] بن نون ہوئے۔[[موریس بوکائلے]] کی تحقیق کے مطابق موسیٰ کے دور میں بنی اسرائیل پر ظلم وستم کرنے والے حکمران کا نام رعمسس دوم تھا۔[[فائل:Memorial of Moses, Mt. Nebo.jpg|تصغیر|یادگارِ موسیٰ، جبل نیبو، اردن]][[قرآن مجید]] و [[بائبل]] میں موسیٰ کے قصّے کے سلسلہ میں دو فرعونوں کا ذکر آتا ہے۔ ایک وہ جس کے زمانہ میں آپ پیدا ہوئے اور جس کے گھر میں آپ نے پرورش پائی۔ دوسرا وہ جس کے پاس آپ اسلام کی دعوت اور بنی اسرائیل کی رہائی کا مطالبہ لے کر پہنچے اور وہ بالآخر [[بحیرہ احمر]] میں غرق ہوا۔ موجودہ زمانہ کے محققین کا عام میلان اس طرف ہے کہ پہلا فرعون [[رمسيس ثانی|رعمسیس دوم]] تھا جس کا اندازہً زمانہ حکومت 1292–1225 [[قبل مسیح|ق۔م]] تک رہا۔ اور دوسرا فرعون [[منفتاح بن رمسیس ثانی|منفتاح]] تھا جو رعمسیس دوم کا بیٹا تھا اور اپنے باپ کے مرنے کے بعد سلطنت کا مالک ہوا۔ یہ قیاس بظاہر اس لحاظ سے مشتبہ معلوم ہوتا ہے کہ اسرائیلی تاریخ کے حساب سے موسیٰ کی تاریخ وفات 1272 ق۔ م ہے۔ لیکن بہر حال یہ تاریخی قیاسات ہی ہیں اور مصری، اسرائیلی اور عیسوی جنتریوں کا بالکل صحیح تاریخوں کا حساب لگانا مشکل ہے۔

== ہیلینیائی ادب میں ==
یہودیوں کے بارے میں غیر بائبل تحریروں کا سب سے پہلے آغاز 323 - 146 قبل مسیح کے [[:en:Hellenistic period|ہیلینیائی دور]] میں ہوا۔ جس میں موسیٰ کے کردار کا بھی تذکرہ موجود ہے۔ شمویل لکھتے ہیں کہ ”اس ادب کی ایک خصوصیت یہ ہے کہ عام طور پر یہ مشرقی عوام اور بعض مخصوص گروہوں نے اس ادب کو برقرار رکھا جو اعلیٰ اعزاز ہے۔“

مزید یہودی رومی یا یہودی ہیلینیائی مورخین [[:en:Artapanus of Alexandria|آرتپنس]]، [[:en:Eupolemus|یپولمس]]، [[فلا ویس یو سیفس|یو سیفس]] اور [[:en:Philo|فیلون]] اور کچھ غیر یہودی مؤرخین [[:en:Hecataeus of Abdera|ہیکاتیس]] (جس تذکرائے موسیٰ کو [[:en:Diodorus Siculus|دیو دور سیسلی]] نے بیان کیا)، [[:en:Alexander Polyhistor|الیگزینڈر پولیھسٹور]]، [[:en:Manetho|منیتو]]، [[:en:Apion|اپیون]]، [[:en:Chaeremon of Alexandria|چایریموں اسکندریہ]]، [[:en:Tacitus|تاسیتس]] اور [[:en:Porphyry (philosopher)|پور فیری]] نے بھی موسیٰ کا تذکرہ کیا ہے۔

موسیٰ دوسرے مذہبی متون میں بھی ظاہر ہوتے ہیں جیسے کہ [[مشنی]] (200 [[عام زمانہ|ع۔ز]])، [[مدراش]]، (200–1200 [[عام زمانہ|ع۔ز]])، اور [[قرآن]] میں ۔(610–53)

=== ہیکاتیس کا بیان ===
یونانی ادب میں سب سے قدیم ترین موسیٰ کا تذکرہ مصری تاریخ دان [[:en:Hecataeus of Abdera|ہیکاتیس]] ([[چوتھی صدی قبل مسیح]]) کا ہے۔ موسیٰ کی ہیکاتیس کی وضاحت کے دو ذکر [[:en:Diodorus Siculus|دیو دور سیسلی]] نے بیان کیے ہیں۔ جس میں مؤرخ آرتھر دروگے لکھتے ہیں کہ ”انھوں نے موسیٰ کو ایک دانا اور جرآت مند رہنما بتایا ہے جنھوں نے [[قدیم مصر|مصر]] کو چھوڑا اور [[یہودیہ|یہوایہ]] کو نوآباد کیا۔“
ہیکاتیس کے مطابق موسیٰ کی کئی کامیابیاں تھیں، جن میں موسیٰ نے کئی شہروں کی بنیاد رکھی تھی، ایک ہیکل تعمیر کیا اور شریعت کو نافذ کیا:


مؤرخ آرتھر دروگے نے نشان دہی کی ہے کہ ہیکاتیس کا یہ بیان [[:en:Eupolemus|یپولمس]] کے بیان سے مشابہت رکھتا ہے۔ جو یپولمس نے بعد میں کہا تھا۔

=== آرتپنس کا بیان ===
یہودی مؤرخ [[:en:Artapanus of Alexandria|آرتپنس اسکندریہ]] ([[دوسری صدی قبل مسیح]]) نے موسیٰ کو ایک تہذیبی مجاہد تصور کیا ہے اور وہ فروعونی سرزمین پر اجنبی تھا۔[[الٰہیات|الٰہیات کار]] **جان برکلے** کے مطابق، آرتپنس کا موسیٰ واضح طور پر یہودیوں کے مقدر تھے۔


=== اسٹرابو کا بیان ===
[[اسٹرابو]] (24 [[عام زمانہ|ع۔ز]]) ایک یونانی [[مؤرخ]]، [[فلسفی]] اور [[جغرافیہ دان]] تھا۔ اس نے اپنی [[:en:Geographica|جغرافیائی علمی دائرۃ المعارف]] میں موسیٰ کا تفصیلی تذکرہ کیا ہے۔ اس کے بیان کے مطابق موسیٰ ایک مصری تھا۔ جو اپنے ملک کی صورت حال دیکھ کر افسردہ ہو گیا تھا۔ اور اس طرح کئی پیروکاروں کو متوجہ کیا جو دیوتاؤں کا احترام کرتے تھے۔ مثلاً [[اسٹرابو]] لکھتے ہیں کہ موسیٰ [[الوہیت]] کی تصویروں کے مخالف تھے۔ جو انسان یا جانوروں کی شکل میں تھے۔ اور اس بات کے قائل تھے کہ الوہیت کا کوئی وجود ہوتا ہے جس کی ہر شے پر قدرت ہے – زمین اور سمندر:


=== تاسیتس کا بیان ===
رومی مؤرخ [[:en:Tacitus|تاسیتس]] (120–56 [[عام زمانہ|ع۔ز]]) نے موسیٰ سے متعلق بیان کیا ہے کہ یہودی مذہب توحیدی تھا اور بغیر کسی واضع تصویر کے۔ ان کا اصل کام [[:en:Histories (Tacitus)|تواریخ]] میں انھوں نے [[:en:Jewish philosophy|فلسفہ یہودی]] کو بیان کیا ہے، جہاں، آرتھر مرفی کے مطابق، یہودیوں کی ایک خدا کی عبادت کے نتیجہ میں ”[[:en:paganism|مظاہر پرست]] اسطوریات پیچھے رہ گئے۔“
تاسیتس کے بیان کے مطابق،


اس میں بیان کیا گیا ہے موسیٰ اور یہودی صرف چھ دن تک صحرا میں بھٹکتے رہے۔ اور ساتویں دن [[ارض مقدسہ]] میں پہنچے۔

=== لونگینس کا بیان ===
[[:en:Longinus (literature)|لونگینس]] زیادہ تر [[سپتواجنتا]] (یونانی بائبل ترجمہ) سے متاثر تھے، جنھوں نے مشہور تنقیدی کتاب [[:en:On the Sublime|آن دی سبلائن]] تحریر کی۔
انھوں نے [[کتاب پیدائش]] کا ایک اقتباس میں لکھا ہے ”اس طرز کو جو خالص اور عظیم ہونے کے لیے مناسب طریقے سے [[الوہیت]] کی نوعیت پیش کرتا ہے“، انھوں نے موسیٰ کا نام نہیں لیا مگر 'الوہیت کی نوعیت پیش کرنے والے' کا ذکر کیا ہے جو مندرجہ بالا اسٹرابو کے بیان کے مطابق موسیٰ ہیں جو الوہیت کی نوعیت عظیم بتاتے تھے۔ اور وہ ایک شارع تھے۔

=== یو سیفس کا بیان ===
[[فلا ویس یو سیفس]] (37ء - 100ء) نے [[:en:Antiquities of the Jews|یہودیوں کی قدیمت]] (''Antiquities of the Jews'') میں موسیٰ کا ذکر کیا ہے، مثلاً جلد نمبر آٹھ باب چہارم میں انھوں نے بیان کیا ہے کہ [[ہیکل سلیمان]] جب نیا نیا بنایا گیا تھا تو [[تابوت سکینہ]] کو سب سے پہلے اس ہیکل میں منتقل کیا گیا تھا:



فیلڈ مین کے مطابق، یو سیفس نے موسیٰ کی ”حکمت، جرات، مزاج اور انصاف کے دلائل فضیلت کے قبضے کو خاص طور پر منسلک کیا ہے۔“ اس میں وہ تقویٰ بھی شامل ہے جس میں ایک اضافی فضیلت ہے۔ اس کے علاوہ، انھوں نے "رشوت کے رشتے سے بچنے کے لیے موسیٰ کی خواہش پر زور دیا ہے". [[افلاطون]] کے [[:en:Philosopher king|فلسفی بادشاہ]] کی طرح، موسیٰ کو معلم کے طور پر بَرتَری حاصل ہے۔

=== نیومنیس کا بیان ===
[[:en:Numenius of Apamea|نیومنیس]] (Numenius)، یونانی فلسفی جو شام میں [[:en:Apamea, Syria|افامیا]] کے آبائی باشندے تھے، انھوں نے دوسری صدی عیسوی کے آخری نصف کے دوران موسیٰ کے مطالق لکھا۔ تاریخ دان کینیتھ گوٹھری لکھتے ہیں "نیومنیس شاید واحد یونانی فلسفی ہے جس نے واضح طور پر موسیٰ، نبیوں اور [[یسوع مسیح|یسوع]] کی زندگی کا مطالعہ کیا۔۔۔"کینیتھ گوٹھری نے نیومنیس کا پس نظر بیان کیا ہے:



=== جسٹن شہید کا بیان ===
دیگر ماہرین کے مطابق [[مسیحیت]] کے [[سینٹ]] اور مذہبی فلسفی [[:en:Justin Martyr|جسٹن شہید]] (103ء-165ء) نے [[:en:Numenius of Apamea|نیومنیس]] کی طرح کا نتیجہ اخذ کیا ہے۔ پال بلیکہم (Paul Blackham) نے نوٹ کیا ہے کہ جسٹن نے موسیٰ کو ”قابل اعتماد، عالم اور سچا" قرار دیا ہے کیونکہ وہ یونانی فلسفیوں سے زیادہ قدیم ہیں“انھوں نے موسیٰ کا لکھا ہے کہ:


== ابراہیمی مذاہب میں ==
=== یہودیت ===
موسیٰ کی زیادہ تر معلومات بائبل کی [[کتاب خروج|خروج]]، [[کتاب احبار|احبار]]، [[کتاب گنتی|گنتی]] اور [[کتاب استثنا|استثناء]] میں ملتی ہیں۔اکثریتی علما نے ان کتابوں کی تالیف پر غور کیا ہے کہ یہ کتابیں [[:en:Yehud Medinata|فارسی دور]] میں لکھی گئی ہیں،( 538-332 قبل مسیح)، لیکن یہ کتابیں ابتدائی تحریری اور زبانی روایات پر مبنی ہے۔
[[:en:Jewish apocrypha|یہودی اسفار محرفہ]] میں موسیٰ کے متعلق کہانیاں اور اضافی معلومات موجود ہیں اور [[ربی|ربانی تفسیر]] کے طرز تحریر کو [[مدراش]] کے نام سے جانا جاتا ہے اور یہودی زبانی قانون کی ابتدائی تحریروں میں، [[مشنی]] اور [[تلمود]] مشہور ہیں۔ یہودی روایات میں موسیٰ کے کئی نام مذکور ہیں۔ [[مدراش]] نے موسیٰ کو سات بائبل کی شخصیات میں سے ایک کے طور پر شناخت کیا ہے جن کو مختلف ناموں سے لکھا گیا تھا۔ موسیٰ کے مختلف ناموں میں: **یقوتی ایل** (والدہ [[یوکابد]] کی وجہ سے )، **حِبر** (والد عمران [عمرام] کی وجہ سے )، **یرد** (بہن مریم کی وجہ سے )، **آوی زنوح** (بھائی ہارون کی وجہ سے )، **آوی جدور** ([[قہات]] کی وجہ سے )، **آوی سوکو** (ان کو پالنے والی دایہ کی وجہ سے )، **سمعیاہ بن نتنی ایل** (بنی اسرائیل کی وجہ سے )۔ موسیٰ **طوبیاہ** (اول نام) اور لاوی (خاندانی نام) کے نام سے بھی معروف ہیں۔ ([[:en:Leviticus Rabbah|احبار ربانی]] 1:3)، ہمان،**مچوقیق** (شارع)**اہل گؤاش**(موسیٰ) (گنتی 12:3) شامل ہیں۔

[[راسخ الاعتقاد یہودیت|یہودی راسخ الاعتقاد]] موسیٰ کو **موشی ریبنو*' لکھتے ہیں یعنی *`Eved HaShem, Avi haNeviim zya"a*: ہمارے رہنما موشی، خدا کے رسول، تمام نبیوں کے باپ (ان کی مہربان اہلیت ہمارا سایہ ہے آمین!) اور یہودی ان کو عظیم پیغمبر سمجھتے ہیں۔

موسیٰ جب انتقال کیے وہ 120 سال کے تھے۔(استثناء 34:7) اور آج بھی کوئی نہیں جانتا کہ موسیٰ کی قبر کہاں ہے۔(استثناء 34:6)۔

120 سال کی عمر میں موسیٰ *کی آنکھیں کمزور نہیں تھیں وہ اس وقت بھی طاقتور تھے۔* جو یہودیوں میں اعزاز کی بات سمجھی جاتی ہے کیونکہ ایک سو بیس سالا [[نوح]] کی اولاد کا ذکر کتاب پیدائش 6:3 میں ہوا۔

=== مسیحیت ===
[[فائل:Transfigurationbloch.jpg|تصغیر|دائیں|[[تجلی مسیح|تجلیِ یسوع مسیح]] پر موسیٰ کا ظہور]]

موسیٰ وہ شخصیت ہے جس کا دوسری شخصیات کے مقابلے میں [[عہد نامہ قدیم]] سے زیادہ عہد نامہ جدید میں ذکر ہوا ہے۔ [[مسیحی]]وں کے لیے موسیٰ اکثر خدا کے قانون کی ایک علامت ہے، جیسا کہ [[یسوع مسیح]] کی [[:en:Matthew 5#Antitheses|تعلیمات]] پر زور دیا گیا تھا۔ عہد نامہ جدید کے مصنفین اکثر موسیٰ کا یسوع مسیح کے اعمال والفاظ کے ساتھ موازنہ کرتے ہیں تاکہ یسوع مسیح کے مقصد کو بیان کرسکیں۔ [[رسولوں کے اعمال|اعمال]] [https://www.biblegateway.com/passage/?search=Acts+7:39–43&version=ERV-UR 7:39-43]،
[https://www.biblegateway.com/passage/?search=Acts+7:51–53&version=ERV-UR 51-53] میں یہودیوں کا موسیٰ کو رد کرنا اور [[سنہری بچھڑا]] کی عبادت کرنا بالکل ایسا ہی تھا جیسا کہ یہودیوں نے [[یسوع مسیح]] کے ساتھ کیا اور اپنی یہودیت کی روایت کو برقرار رکھا۔

=== اسلام ===

[[فائل:Grave Nabi Musa 045.jpg|تصغیر|موسیٰ کا مزار، [[نبی موسیٰ|مقام نبی موسیٰ]]، [[اریحا]]۔]]
تمام پیغمبر کی نسبت قرآن میں موسیٰ کا واقعہ زیادہ آیا ہے۔ تیس سے زیادہ سورتوں میں موسیٰ و فرعون اور بنی اسرائیل کے واقعہ کی طرف سو مرتبہ سے زیادہ اشارہ ہوا ہے۔
=== بہائیت ===
موسیٰ بہائی مذہب کے کلیدی پیغمبر ہیں۔ ان کو [[مظہرِ اللہ|خدا کا رسول]] سمجھا جاتا ہے جو مستند دوسرے ادوار میں بھیجے گئے۔

== مزید دیکھیے ==
* [[موسوی شریعت]]
* [[الواح]]
* [[موسیٰ علیہ السلام]]
* [[جدول انبیاء ابراہیمی ادیان]]
* [[اسلام میں انبیاء اور رسول]]

== حوالہ جات ==
<div class="reflist4" style="height: 300px; overflow: auto; padding: 4px">

</div>
== مزید پڑھیے ==
<div class="reflist4" style="height: 300px; overflow: auto; padding: 4px">
<div class="mw-content-ltr">
* .
* .
* .
* .
* .
* .
* .
* .
* .
* .
* .
* .
* 
* 
* .
* .
* .
* .
* .
* .
* .
* .
* . 208 pp.
* 
* .
* .
* .
* .
* .
* [[:en:Jonathan Kirsch|Kirsch, Jonathan]]. *Moses: A Life.*:New York: Ballantine, 1998. ISBN 0-345-41269-9.
* Kohn, Rebecca. *Seven Days to the Sea: An Epic Novel of the Exodus*. New York: Rugged Land, 2006. ISBN 1-59071-049-5.
* .
* .
* .
* .
* .
* 
* .
* 
* 
* 
* .
* .
* .
* .
* .
</div>
</div>

== بیرونی روابط ==




* [http://penelope.uchicago.edu/Thayer/E/Roman/Texts/Strabo/16B*.html *The Geography'', Book XVI, Chapter II] The entire context of the cited chapter of Strabo's work


زمرہ:اسلام میں انبیا اور رسل
زمرہ:اناجیل اربعہ کی شخصیات
زمرہ:بانیان مذاہب
زمرہ:بائبل میں مذکور قاتل
زمرہ:پندرہویں صدی ق م کے بائبلی حکمران
زمرہ:روایات میں مذکور شخصیات
زمرہ:شاہی مقدسین
زمرہ:شخصیات تورات
زمرہ:شخصیات جن کا وجود مشکوک ہے
زمرہ:عبرانی بائبل میں انبیاء
زمرہ:عہد نامہ قدیم کے مقدسین
زمرہ:فرشتہ بیں شخصیات
زمرہ:قدیم مصری شہزادے
زمرہ:قدیم مصری یہودی
زمرہ:کتاب خروج
زمرہ:کرامات دکھانے والی شخصیات
زمرہ:متبنی
زمرہ:ویکیپیڈیا مضامین مع GND شناخت کنندگان
زمرہ:کتاب استثنا
زمرہ:اسلام میں انبیا
زمرہ:اخلاقیات کے فلسفی
زمرہ:اساطیری کردار
زمرہ:ویکی ڈیٹا سے مختلف مختصر وضاحت
زمرہ:قبیلہ لاوی
زمرہ:کتاب گنتی کی شخصیات
زمرہ:کتاب خروج کی شخصیات